
	REPUBLIKA HRVATSKA

	KARLOVAČKA ŽUPANIJA

JEDINSTVENI UPRAVNI ODJEL



KLASA: 940-02/26-01/6
URBROJ: 2133-22-03/1-26-4
Žakanje, 16.09.2026.

Na temelju članka 391. stavka 1. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) i Odluke o raspisivanju javnog natječaja za prodaju zemljišta u vlasništvu Općine Žakanje (KLASA: 940-02/26-01/6, URBROJ: 2133-22-02-26-3 od 15.09.2026.) objavljuje se 

JAVNI NATJEČAJ
ZA PRODAJU ZEMLJIŠTA U VLASNIŠTVU OPĆINE ŽAKANJE
PRIKUPLJANJEM PISANIH PONUDA

1. Prodaje se zemljište u vlasništvu Općine Žakanje i to: 
-	K.č.br. 2869/2, k.o. Sračak, PUT, DVORIŠTE, površine 22 m2, upisane u zk.ul. broj 1670 (građevinsko) 
-	K.č.br. 2879/4, k.o. Sračak. PUT, DVORIŠTE, površine 41 m2, upisane u zk.ul.br. 1670 (građevinsko)

Zemljište se prodaje isključivo kao jedinstvena cjelina, odnosno predmet javnog natječaja su obje navedene katastarske čestice zajedno.

2. Zemljište se prodaje u zatečenom stanju, po načelu „viđeno-kupljeno“ što isključuje sve naknadne prigovore kupca.

3. Početna kupoprodajna cijena zemljišta iz članka 1. ove Odluke iznosi 93,24 eura.

4. U kupoprodajnu cijenu nije uračunat porez na promet nekretnina koji plaća kupac.

5. Ponuditelji mogu biti punoljetni hrvatski državljani koji imaju prebivalište na području Republike Hrvatske i Općine Žakanje.

6. Ponuditelji ponudu predaju na obrascu Prilog 1 koji je sastavni dio ovog Natječaja te prilažu:
· Uvjerenje o prebivalištu ili elektronski zapis o prebivalištu (iz sustava eGrađani) ili preslika osobne iskaznice iz koje je razvidno da ponuditelj ima prebivalište na području Općine Žakanje

7. Rok za dostavu ponuda je 8 dana od dana objave na službenoj Internet stranici Općine Žakanje www.opcina-zakanje.hr i na oglasnoj ploči Općine Žakanje.

8. Ponude se mogu dostaviti preporučenom pošiljkom ili neposredno u zgradu Općine Žakanje, Žakanje 58, 47 276 Žakanje, u zatvorenom omotu s naznakom „ Ponuda za kupnju zemljišta – ne otvaraj.“

9. Kriterij za izbor najpovoljnijeg ponuditelja uz ispunjavanje ostalih uvjeta natječaja je najviša ponuđena cijena.

10. O rezultatima će svi sudionici natječaja biti obaviješteni objavom na službenoj Internet stranici Općine Žakanje

11. S najpovoljnijim ponuditeljem, zaključit će se ugovor o kupoprodaji u roku od 30 dana od dana donošenja odluke o odabiru. 

12. Kupac je dužan u roku od osam dana od dana sklapanja Ugovora o kupoprodaji uplatiti na žiroračun Općine Žakanje  HR15 2400 0081 8530 0000 2, model: HR 68, PNB: 7706-OIB cjelokupni iznos  prodajne cijene jer se u protivnom smatra da je odustao od ponude. 

13. Ponuditelj koji uspije u natječaju dužan je odmah nakon ispunjenja svih zakonskih i ugovornih uvjeta podnijeti zahtjev za upis prava vlasništva na svoje ime u zemljišnim knjigama. 

14. Općina Žakanje zadržava pravo poništenja natječaja i nije obvezan prihvatiti niti jednu pristiglu ponudu bez snošenja odgovornosti prema ponuditeljima.

15. Nepotpune ponude ili ponude koje pristignu izvan određenog roka neće se razmatrati.
Uvid u dokumentaciju vezanu uz prodaju zemljišta te druge informacije o ovom natječaju mogu se dobiti u Jedinstvenom upravnom odjelu Općine Žakanje ili na telefon  047/757-836 svaki radni dan od 7:00 do 15:00 sati.

							PROČELNICA
Anita Srbelj-Dehlić

